Diari Oficial de la Generalitat Valenciana


Sumari del DOGV 9344, del 20-05-2022 (2022/4229)

RESOLUCIÓ de 12 de maig de 2022. de la secretària autonòmica de Justícia i Administració Pública, d'aprovació del Programa de teletreball de la Subdirecció General d'Orientació i Intermediació Laboral de LABORA número 03/2022.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9344

Data del DOGV
:   20-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4229


Data del document
:   12-05-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * Labora, Servici Valencià d'Ocupació i Formació

RESOLUCIÓ de 12 de maig de 2022. de la secretària autonòmica de Justícia i Administració Pública, d'aprovació del Programa de teletreball de la Subdirecció General d'Orientació i Intermediació Laboral de LABORA número 03/2022. [2022/4229]  
Vista la proposta de Programa de teletreball de la Subdirecció General d'Orientació i Intermediació Laboral de LABORA, Castelló i València, amb número d'expedient 03/2022, es formula la present resolució en atenció als antecedents de fet i fonaments de dret següents:  
  
Antecedents de fet  
I. Amb data 16 de febrer de 2022 es va registrar d'entrada en la Direcció General de Funció Pública una sol·licitud de la directora general de Planificació i Serveis de LABORA per a iniciar el procediment d'aprovació del Programa de teletreball de la Subdirecció General d'Orientació i Intermediació Laboral, a l'empara de l'article 13 del Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat (d'ara en avant, Decret 49/2021).  
  
II. Analitzada la proposta i la documentació presentada, després d'haver comprovat si conté tots els elements i requisits previstos en el Decret 49/2021, en data 21 de març de 2022, la Direcció General de Funció Pública va requerir l'òrgan proponent per a esmenar la falta o adjuntar la documentació preceptiva, en el sentit indicat en l'escrit d'esmena de data 15 de març de 2022.  
  
III. Amb data 29 de març de 2022 es va registrar d'entrada en la Direcció General de Funció Pública un escrit de la directora general de Planificació i Serveis de LABORA que aportava documentació a fi d'esmenar la proposta de programa de teletreball de la Subdirecció General d'Orientació i Intermediació Laboral de LABORA.  
  
IV. Presentada la documentació dins del termini concedit per a esmenar, una vegada analitzada i comprovat que la proposta de programa compleix tots els elements i requisits previstos en el Decret 49/2021, en data 26 d'abril de 2022, la Direcció General de Funció Pública va elevar una proposta de resolució d'aprovació del Programa de teletreball de la Subdirecció General d'Orientació i Intermediació Laboral de LABORA a la Secretaria Autonòmica de Justícia i Administració Pública.  
  
Fonaments de dret  
I. El Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat (d'ara en avant, Decret 49/2021), que regula la modalitat de prestació de serveis en règim de teletreball amb caràcter general i l'àmbit d'aplicació del qual es refereix al personal funcionari i laboral de l'Administració de la Generalitat.  
  
II. L'article 13.1 del Decret 49/2021, que regula el procediment per a l'aprovació dels programes de teletreball, i que estableix que, quan afecte llocs de treball amb adscripció orgànica i funcional en una mateixa conselleria o organisme, s'iniciarà a proposta de la corresponent sotssecretaria o òrgan competent en matèria de personal, dirigida a la direcció general competent en matèria de funció pública.  
  
III. Els apartats dos i tres de l'article 13 del Decret 49/2021, que estableixen la forma de presentació de la proposta, el seu contingut i la documentació de què s'ha d'acompanyar.  
  
IV. L'article 13.4 del Decret 49/2021, que atribueix a la direcció general amb competències en matèria de funció pública la competència per a analitzar, requerir per a fer-ne una possible esmena i proposar la resolució que siga procedent, de les propostes de programes de teletreball que tramiten les sotssecretaries o òrgans competents en matèria de personal de les conselleries o organismes.  
V. L'article 13.5 del Decret 49/2021, que estableix que, després d'haver transcorregut el termini per a l'esmena, si és el cas, la direcció general competent en matèria de funció pública elevarà una proposta de resolució en el sentit que siga procedent a la secretaria autonòmica amb competències en matèria de funció pública.  
En virtut del que s'ha dit més amunt, de conformitat amb els preceptes esmentats i altres d'aplicació general, i conforme a la proposta de resolució elevada per la direcció general de Funció Pública, resolc:  
  
Primer  
Aprovar el Programa de teletreball de la Subdirecció General d'Orientació i Intermediació Laboral de LABORA amb el número 03/2022, que s'adjunta com a annex I i II a la present resolució. El document complet del programa pot consultar-se en castellà i en valencià en les següents pàgines web: https://intralabora.gva.es/es/teletreball i https://intralabora.gva.es/va/teletreball.  
  
Segon  
De conformitat amb el que preveu l'article 5 del Decret 49/2021, la duració serà la determinada en el programa de teletreball, que, en tot cas, serà d'un màxim d'un any prorrogable per períodes iguals, i caldrà entendre'l prorrogat pel mateix període si, una vegada arribat el venciment, l'òrgan proponent no manifesta el contrari.  
  
Tercer  
Les persones que ocupen algun dels llocs de treball identificats en l'annex II i que complisquen els requisits establits en l'article 4 del Decret 49/2021 podran participar voluntàriament en el programa i presentar les seues sol·licituds conforme al model previst, en castellà o en valencià, en les següents adreces web: https://intralabora.gva.es/es/teletreball i https://intralabora.gva.es/va/teletreball, en el termini de 15 dies hàbils comptats des de l'endemà a la publicació de la present resolució en el Diari Oficial de la Generalitat Valenciana.  
  
Les sol·licituds es dirigiran telemàticament a la direcció general de Planificació i Serveis de LABORA, la qual dictarà resolució en el termini màxim de tres mesos des de la publicació del programa, en la qual constarà l'inici i la fi del programa de teletreball, la distribució dels dies de treball presencial i de teletreball, el personal participant i les activitats que haurà de desenvolupar de conformitat amb les fitxes d'identificació dels compromisos d'execució.  
El personal que resulte seleccionat per a participar en el programa de teletreball realitzarà obligatòriament un curs de formació específic en els termes previstos en l'article 10 del Decret 49/2021. Així mateix, realitzarà una declaració responsable relativa a seguretat i salut emplenant el qüestionari previst en l'article 9 del decret esmentat.  
  
Contra aquesta resolució, que posa fi a la via administrativa, les persones interessades podran interposar un recurs contenciós administratiu davant del jutjat contenciós administratiu corresponent, en el termini de dos mesos comptats des de l'endemà de la publicació. Així mateix, amb caràcter potestatiu, podran interposar un recurs de reposició, en el termini d'un mes des de l'endemà de la publicació, davant del mateix òrgan que ha dictat la resolució.  
  
València, 12 de maig de 2022.- La secretària autonòmica de Justícia i Administració Pública: Isabel Gemma Fajardo García.  
  
  
  
ANNEX I  
Programa de teletreball de la subdirecció general d'orientació i intermediació laboral de Labora número 03/2022  
  
LABORA  
Servei Valencià d'Ocupació i Formació  
Subdirecció General d'Orientació i Intermediació Laboral  
  
Òrgan superior o directiu del qual depenen els llocs de treball  
Direcció General de Planificació i Serveis.  
A. Causes i objectius de la proposta  
En tot cas, ha de contribuir a una millor organització del treball que fonamenta la seua implantació, així com al foment de les polítiques de corresponsabilitat i conciliació de la vida personal, familiar i laboral.  
Fomentar les polítiques de corresponsabilitat i conciliació de la vida personal, familiar i laboral, així com millorar l'organització del treball mitjançant l'ús de les eines de comunicació i col·laboratives facilitades des de la Direcció General de Tecnologies de la Informació, i que permeten millorar la coordinació, gestió del coneixement, documentació de procediments i eficiència de l'acompliment de les funcions que tenen assignades els llocs de treball d'aquesta subdirecció.  
  
  
B. Duració del programa  
La duració del programa haurà de respectar el que es disposa en l'article 5.1  
Un any prorrogable per períodes iguals.  
  
C. Informe favorable de l'òrgan superior  
Informe favorable de l'òrgan superior o directiu del qual depenguen els llocs de treball  
S'adjunta informe favorable de l'òrgan superior.  
  
D. Nombre màxim de llocs  
Nombre màxim de llocs que poden participar en el programa de teletreball.  
El nombre màxim de llocs que poden participar en el programa de teletreball és de 47.  
  
E. Identificació clara i concreta de la tipologia dels llocs de treball  
  
Identificació clara i concreta de la tipologia dels llocs de treball que podrien incorporar-se al programa de teletreball, indicant la seua adscripció orgànica i funcional o territorial.  
La tipologia dels llocs de treball es detalla en l'annex II, no inclou cap lloc de treball que requerisca la prestació de serveis presencials. D'aquesta manera, la prestació efectiva d'aquests queda plenament garantida sense la presència física de la persona treballadora.  
El lloc de treball amb la ref. número 01, Subdirecció General d'Orientació i Intermediació Laboral, té associat un nivell 30 de destinació. La persona titular d'aquest lloc, sota la supervisió de la persona titular de la Direcció General de Planificació i Serveis, dirigeix, controla, coordina i supervisa l'execució dels projectes, objectius o activitats relacionades amb les funcions, que, de caràcter burocràtic, exerceixen les següents unitats administratives:  
- Servei de Centres i Intermediació laboral.  
- Servei de Col·laboració en Orientació i Intermediació laboral  
El sistema d'organització i comunicació utilitzat en la Subdirecció General (MS Office 365, Teams, eines informàtiques per al treball col·laboratiu, plenament implantat) permet realitzar les funcions de direcció, control, coordinació i supervisió amb la modalitat de teletreball prevista en el Decret 49/2021, d'1 d'abril, del Consell, de regulació del teletreball com a modalitat de prestació de serveis del personal l'empleat públic de l'Administració de la Generalitat, i en el marc del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA, que determina les funcions d'aquesta Subdirecció General i la seua incardinació dins de l'estructura organitzativa de LABORA.  
  
D'aquesta manera, el servei que exerceix el lloc de treball de subdirector/a general d'Orientació i Intermediació laboral queda plenament garantit en els termes previstos pels decrets esmentats.  
  
F. Distribució de la jornada setmanal del personal participant  
Distribució de la jornada setmanal del personal participant de manera que es garantisquen les previsions de l'article 6  
La distribució de la jornada setmanal del personal participant serà la següent:  
- Els serveis es prestaran en modalitat de teletreball un dia a la setmana. Justificadament es podran realitzar dies addicionals de teletreball a la setmana per a la realització de videoconferències, cursos en línia, assistència a grups de treball SISPE o LABORA, o tribunals de selecció, entre altres, que pel seu contingut o forma puguen interferir amb el normal funcionament de la resta de personal que es trobe fent el seu treball de manera presencial. En qualsevol cas, no se superaran els dos dies de teletreball en el cas dels llocs de lliure designació, o de tres dies a la setmana en la resta dels llocs.  
- El percentatge mínim que, excepció feta de les absències justificades, estarà treballant en modalitat presencial en cadascun dels serveis de la Subdirecció General d'Orientació i Intermediació Laboral serà igual o superior al 20 % tots els dies hàbils de la setmana.  
- Tota la plantilla de cadascun dels serveis de la Subdirecció General d'Orientació i Intermediació Laboral coincidirà els dimecres de cada setmana en règim de treball presencial.  
  
G. Barem aplicable per a la selecció del personal  
Haurà d'ajustar-se als elements continguts en el barem previst en l'annex V d'aquest decret, tenint-se en compte en els termes que s'hi preveuen. Aquest barem no serà aplicable, llevat que concórreguen entre elles, quan es tracte d'empleades públiques víctimes de violència de gènere o persones víctimes de violència terrorista, les quals tindran prioritat absoluta per a participar en el corresponent programa de teletreball quan així ho sol·liciten.  
De conformitat amb el que s'estableix en el Decret 49/2021, d'1 d'abril, del Consell, de regulació del teletreball com a modalitat de prestació de serveis del personal empleat públic de l'Administració de la Generalitat, el barem que s'aplicarà a les treballadores i treballadors que, de manera voluntària, sol·liciten participar en aquest programa de teletreball serà l'establit en l'annex V del decret esmentat.  
Aquest barem no serà aplicable, llevat que concórreguen entre elles, quan es tracte d'empleades públiques víctimes de violència de gènere o persones víctimes de violència terrorista, les quals tindran prioritat absoluta per a participar en el corresponent programa de teletreball quan així ho sol·liciten.  
  
H. Mitjans tecnològics necessaris  
Mitjans tecnològics necessaris per a l'acompliment de les funcions mitjançant teletreball  
Els mitjans tecnològics necessaris per a l'acompliment de les funcions mitjançant teletreball són els establits per la direcció general competent en matèria de tecnologies de la informació i les comunicacions en aquesta matèria.  
  
I. Informe favorable en matèria de tecnologies de la informació  
Informe favorable de la direcció general competent en matèria de tecnologies de la informació i les comunicacions  
S'adjunta informe favorable de la Direcció General de Tecnologies de la Informació i Comunicacions.  
  
J. Termini per a la presentació de sol·licituds de participació  
Termini proposat per a la presentació de sol·licituds de participació davant de l'òrgan o òrgans proponents del programa, que no podrà ser inferior a 10 dies ni superior a 15 des de la publicació del programa de teletreball en el Diari Oficial de la Generalitat Valenciana.  
15 dies des de la publicació del programa de teletreball en el Diari Oficial de la Generalitat Valenciana.  
  
K. Informe d'impacte per raó de gènere  
En els termes de l'article 4 bis de la Llei 9/2003, de 2 d'abril, de la Generalitat, per a la igualtat entre dones i homes, un informe d'impacte per raó de gènere.  
S'adjunta l'informe d'impacte per raó de gènere  
  
La directora general de planificació i serveis  
  
  
  
  
ANNEX II  
Llista de llocs de treball de la subdirecció general d'orientació   
i intermediació laboral de Labora número 03/2022.  
  
Ref. Tipus de lloc Adscripció orgànica i funcional o territorial  
01 SUBDIRECCIÓ GENERAL D'ORIENTACIÓ I INTERMEDIACIÓ LABORAL LABORA. Direcció General de Planificació i Serveis. Subdirecció General d'Orientació i Intermediació Laboral.  
02 CAP SERV. CENTRES I INTERMEDIACIÓ LABORAL LABORA. Direcció General de Planificació i Serveis. Subdirecció General d'Orientació i Intermediació Laboral.  
03 CAP DE SERVEI DE COL·LABORACIÓ EN ORIENTACIÓ I INTERMEDIACIÓ LABORAL LABORA. Direcció General de Planificació i Serveis. Subdirecció General d'Orientació i Intermediació Laboral.  
04 CAP DE SECCIÓ SUPORT TÈCNIC CENTRES SERVEF LABORA. Direcció General de Planificació i Serveis. Subdirecció General d'Orientació i Intermediació Laboral.  
05 CAP SECC. CENTRES COL·LAB. I ASSOCIATS LABORA. Direcció General de Planificació i Serveis. Subdirecció General d'Orientació i Intermediació Laboral.  
06 CAP DE SECCIÓ PROGRAMES INTERMEDIACIÓ LABORA. Direcció General de Planificació i Serveis. Subdirecció General d'Orientació i Intermediació Laboral.  
07 CAP DE SECCIÓ D'INTERMEDIACIÓ LABORAL LABORA. Direcció General de Planificació i Serveis. Subdirecció General d'Orientació i Intermediació Laboral.  
08 CAP DE SECCIÓ INTERMEDIACIÓ LABORA. Direcció General de Planificació i Serveis. Subdirecció General d'Orientació i Intermediació Laboral.  
09 CAP DE SECCIÓ ORIENTACIÓ LABORA. Direcció General de Planificació i Serveis. Subdirecció General d'Orientació i Intermediació Laboral.  
10 CAP DE SECCIÓ COORD. I COL·LAB. SEPE LABORA. Direcció General de Planificació i Serveis. Subdirecció General d'Orientació i Intermediació Laboral.  
11 CAP SECC. OCUPACIÓ LABORA. Direcció General de Planificació i Serveis. Subdirecció General d'Orientació i Intermediació Laboral.  
12 CAP DE SECCIÓ ATENCIÓ A EMPRESES LABORA. Direcció General de Planificació i Serveis. Subdirecció General d'Orientació i Intermediació Laboral.  
13 CAP D'UNITAT ORIENTACIÓ LABORA. Direcció General de Planificació i Serveis. Subdirecció General d'Orientació i Intermediació Laboral.  
14 CAP D'UNITAT CSE SERVEF LABORA. Direcció General de Planificació i Serveis. Subdirecció General d'Orientació i Intermediació Laboral.  
15-1 TÈCNIC/A D'ADMINISTRACIÓ  
(Serveis Centrals - 1) LABORA. Direcció General de Planificació i Serveis. Subdirecció General d'Orientació i Intermediació Laboral.  
15-2 TÈCNIC/A D'ADMINISTRACIÓ (Espai Empreses) LABORA. Direcció General de Planificació i Serveis. Subdirecció General d'Orientació i Intermediació Laboral.  
15-3 TÈCNIC/A D'ADMINISTRACIÓ  
(Serveis Centrals - 2) LABORA. Direcció General de Planificació i Serveis. Subdirecció General d'Orientació i Intermediació Laboral.  
16-1 TÈC. SUPERIOR PROSPECC. ORIENT. POCV (Serveis Centrals) LABORA. Direcció General de Planificació i Serveis. Subdirecció General d'Orientació i Intermediació Laboral.  
16-2 TÈC. SUPERIOR PROSPECC. ORIENT. POCV (Espai Empreses) LABORA. Direcció General de Planificació i Serveis. Subdirecció General d'Orientació i Intermediació Laboral.  
17 TÈC. SUPERIOR ADM. POEJ FSE LABORA. Direcció General de Planificació i Serveis. Subdirecció General d'Orientació i Intermediació Laboral.  
18 TÈCNIC/A MITJÀ/ANA GESTIÓ LABORA. Direcció General de Planificació i Serveis. Subdirecció General d'Orientació i Intermediació Laboral.  
19-1 TÈCNIC/A MITJÀ/ANA ADM.  
(Serveis Centrals) LABORA. Direcció General de Planificació i Serveis. Subdirecció General d'Orientació i Intermediació Laboral.  
19-2 TÈCNIC/A MITJÀ/ANA ADM.  
(Espai Empreses) LABORA. Direcció General de Planificació i Serveis. Subdirecció General d'Orientació i Intermediació Laboral.  
20 CAP DE SUPORT ADMINISTRACIÓ LABORA. Direcció General de Planificació i Serveis. Subdirecció General d'Orientació i Intermediació Laboral.  
21 ORIENTADOR/A LABORAL OCUPACIÓ SERVEF LABORA. Direcció General de Planificació i Serveis. Subdirecció General d'Orientació i Intermediació Laboral.  
22 CAP D'EQUIP D'INTERMEDIACIÓ LABORAL LABORA. Direcció General de Planificació i Serveis. Subdirecció General d'Orientació i Intermediació Laboral.  
23 CAP DE NEGOCIAT ADMINISTRACIÓ LABORA. Direcció General de Planificació i Serveis. Subdirecció General d'Orientació i Intermediació Laboral.  
24 CAP DE NEGOCIAT GABINET LABORA. Direcció General de Planificació i Serveis. Subdirecció General d'Orientació i Intermediació Laboral.  
25 CAP DE NEGOCIAT INSPECCIÓ LABORA. Direcció General de Planificació i Serveis. Subdirecció General d'Orientació i Intermediació Laboral.  
26 AUXILIAR DE GESTIÓ LABORA. Direcció General de Planificació i Serveis. Subdirecció General d'Orientació i Intermediació Laboral.  
27 TÈC. MITJÀ/ANA ADM. RECUPEREM LABORA. Direcció General de Planificació i Serveis. Subdirecció General d'Orientació i Intermediació Laboral.  
28 CAP DE NEGOCIAT COORDINACIÓ LABORA. Direcció General de Planificació i Serveis. Subdirecció General d'Orientació i Intermediació Laboral.  
29 TÈCNIC/A D'ADMINISTRACIÓ POCV-FSE LABORA. Direcció General de Planificació i Serveis. Subdirecció General d'Orientació i Intermediació Laboral.  
30 ORIENTADOR/A LABORAL OCUPACIÓ JOVE I REINCORPORAT LABORA. Direcció General de Planificació i Serveis. Subdirecció General d'Orientació i Intermediació Laboral.